CELEX: C2005/057/32
Language: et
Date: 2005-03-05 00:00:00
Title: Kohtuasi C-520/04: Eelotsusetaotlus, mille esitas Korkein hallinto-oikeus 20. detsembril 2004. aasta otsusega Pirkko Marjatta Turpeinen'i algatatud kohtuasjas.

5.3.2005   
            
            
               ET
            
            
               Euroopa Liidu Teataja
            
            
               C 57/17
            
         Eelotsusetaotlus, mille esitas Korkein hallinto-oikeus 20. detsembril 2004. aasta otsusega Pirkko Marjatta Turpeinen'i algatatud kohtuasjas.
   (Kohtuasi C-520/04)
   (2005/C 57/32)
   Kohtumenetluse keel: soome
   Euroopa Ühenduste Kohus on saanud Korkein hallinto-oikeus'e 20. detsembri 2004. aasta otsusega esitatud eelotsusetaotluse Pirkko Marjatta Turpeinen'i algatatud kohtuasjas, mis saabus kohtukantseleisse 22. detsembril 2004 ja milles küsitakse Euroopa Kohtult eelotsust järgmistes küsimustes:
   
               1.
            
            
               Kas EÜ artiklit 18 liidu kodaniku õiguse kohta vabalt liikuda ja elada liikmesriikide territooriumil või artiklit 39 töötajate ühenduse piires liikumisvabaduse tagamise kohta tuleb tõlgendada nii, et üks neist sätetest või mõlemad välistavad siseriiklikud sätted, mille alusel välisriigis elava liikmesriigi mitteresidendist maksukohustuslase poolt selles liikmesriigis talle avalik-õigusliku teenistussuhte alusel makstavalt maksustatavalt pensionilt kinnipeetav tulumaks on teatud juhtudel kõrgem kui tulumaks, mida maksukohustuslane peaks tasuma siis, kui ta elaks kõnealuses liikmesriigis ja oleks seega residendist maksukohustuslane?
            
         
               2.
            
            
               Kas nõukogu direktiivi kutsetegevuse lõpetanud töötajate ja füüsilisest isikust ettevõtjate elamisõiguse kohta (90/365/EMÜ) (1) tuleb tõlgendada nii, et see välistab esimeses küsimuses kirjeldatud siseriiklikud sätted?
            
         
      (1)  EÜT L 180, lk 28.